( حوش الحاره ) كلمة ( حوش ) = الحاره الي لها مدخل واحد .... كلمة تعودنا عليها من اهل البركه ( جدي وجدك ) بما انو رمضان على الابواب فاحب اقول للجميع طبعا طولنا الغيبه هالمرة حتى تستوحشونا ........ ولا ما وحشتكم طيب موضوعي اليوم حكايه والحكايه مع ( Abodi1426 ) غير ولا موووووووووووو ( ملاحظة بلهجتنا المحليه ) ابطال الحكايه .........................من نسج مخي منتجات الحكايه .................... من نسج مستودعي ( عمري هنا 14سنه بالحكايه ( حركات مصغر نفسي ) مساكين ما تقدرو تسو مثلي المهم حكايه اليوم ( حجازيه بحته ) وراح تشوفوها راح ارجع للزقاق ( الحاره ) واعرض عليهم بضاعتي ونشوف بعض من الشخصيات وايش يردو علينا ( قلوبهم البيضه الي ما اتوقع لو لفينا الدنيا نلقى امثالهم ) الله يرحم الكل ان شاء الله وانا ماشي بالزقاق نقول اليوم مشينا مثلا بالبدايه بزقاق الطيار لقيت العم محمد اليماني جالس على ( الدكه ) العتبه طبعا هو طيب بس ( تريوق ) من التريقه ( والمزح ) عرضت عليه العطور وقلت له يا عم محمد اوريك عطر الاثارة ( الجديد ) الي لو تبخه بخه بس ( المدينه كلها تقول لك يا حلو صدقني وممكن يزوجوك البنت الي نفسك فيها بدل جلساتك بالقهاوي والمزح مع العالم شوف هذا العطر ) بس المشكله طردني ويقولي بطريقته ( انقلع بلا فشكلك جايب تتمسخر عليا تراك واحد من احفادي ) فشردت بما اني ( صغير ومحترم) وما تشوفو الا غبرتييييييييييييييييييي وانا بالطريق لقيت خالتنا عيشه ( مو عائشه ) لا خالتي عيشه ومعاها خالتي فتو ( دلع فاطمه ) وحده دبه وحده نحيفه بس واقول لخالتي فتو تبي تصيري ناشفه وغزال مثل خالتي عيشه عندي الطريقه بلا الحزام الي انا شايفه كل اخر ليل تتعصري عشان تربطيه ولا الشربه الي ريحتها من باب الزقاق .............وبس ومثل الدولاب الي يطيح خطوتين وهي قدامي وتقول لي هات يا قوي الطريقه ووريتها حبوب السبتريم بس وترد علي وتقول بطريقتها ( يا حليله هالولد ما يدري اني بلعت الحبه مررررة وحده عناد بالي خبرك فيها ) .... نفسي اعرف الى الان من هيا الي يقصدوها ( لاقافه ) وقلت لها يعني جربتيها ومشيت منقهر انه الى الان ما اقدر اخليها تشتري وانا عند بيت من بيوت حوش الراعي القا رحيمه المغربيه من الطاقه ( الشباك ) تقول ايش عندك عبادي اليوم ( دلع عبدالله زمان ) قلت ما دري يا عمه تبي نفس الاغراض القديمه ولا تبي جديدي بس وتقول من الطاقه هات الي عندك ولا تكثر هرج بس لانها كانت مدرسة كنت اخاف ترفع في ....( تصفقني ) ( تحوسني ) اكيد فهمتو وجبت لها المفارش العبارات ابغاها تريح بنات حارتنا ( بالله ما كنت ابظاي ) كذا السوريين يقولو ما علينا لانو وانتو الصادقين رفعت ( صفقت ) بعمتي بالرضاعه الين قالت ( آ مييييييييييييييييييييييييييييين ) بس اعرفها صراحة هي بليده وما تفهم بسرعه بس انا وولد عمي على الغريب المهم ردت رحيمه المغربيه قديم يا ولد هات الي فيله ( شخاليل شخاليل ) قلت بس ما في منو الا الوردي والذهبي والاحمر خلص وبس تسأل عندك بالعربيه تحت ولا لا اختصر قلت موجود وهذا هو وبس تقول روح ( دحين ) لخالتك مستورة واعطيها ياه لانها تبغا واحد يالله قوااام قواااام قلت طيب انت ما تبغي من اول انا جالس عندك قالت يالله هات الكاسات الي فيه انوار الحكومه قلت كيف عرفتي انها عندي قالت هاتها ومالك شغل ( لقافه ياربي **** طبعا النجوم قالت كلام مو طيب ) وبس وريتها الكاسات وقلت لها انا بروح لخالتي مستورة وانا بالطريق والا اسمع عيال الحارة يلعبو بالعصايات وقلت لهم عندي الي احلى واوريهم العصا المضيئه ووريتهم كمان البالونات المضيئه وبس وما اسمع الا العيال بطريقتهم ( اومنا الغوله جات ......اومنا الغوله جات ..... اومنا الغوله جات ) وبس انا اجري معاهم بالبدايه وانا ما ادري عن شي بس عرفت بعدين انها الحجه مسعوده ولا تجري وتقول ( تيب يا عبادي اوريك كيف بالدومه بالدومه براسك انا اوريك ) بس لاول مرة احس اني سريع وتعبت ولقيت ابو محسن يروش ولده عند شجرة بيتهم ينكت ( يسكب باللغه العربيه ) المويه فوق روسهم وبس كالعاده اتليقف واقله عمي عمي عمي عندي صابون روائح ( 100 - 100 ) واعطيه المشكله ما اعطاني فلوسها بس المهم كسبت اجر اني ساعدت ابوه بتنظيفه وكلو كوم ( والامر والادهى ) او ( الي زاد الطين بله ) حمادا لما ينادينا ببيتهم ويقول ( القيم عندي عندي ) ويجهز كمبيوتر العائلة ( كنا نفكر كلمة قيم ) = لعبه تقدر تلعبها بيدين ( نفس الوزن ) كورة............ مصارعه .... وانتو اخبر بهالبليه ونلعب سوبر ماريو شي بس انا ما يعجبني كنت احب رامبو ولا احبه لما ازوده بالسلاح وبس زعلت وطلعت من عنده واخذت اغراضي وراجع لبيتنا قابلني واحد ويكلمني بصوت واطي ( منخفض ) عندك حركات جديده تنفع للعرسان والصراحه حسيت اني لقيت الي ادوره عنه وبس انفلت انا كيف عندي ( ملابس داخليه - وزيوت - وصوابين - ولمبات - وعطور - والعاب - وحرتكتات والي تبيه ) الترجمه ( لانجريات - وزيوت المساج - وصابون الروائح الفرنسيه بانواعه - والاضاءات - والعطور الماركات - والالعاب الزوجيه والالعاب العاديه الغريبه - واي تهاويل ) شفتو كيف حتى الكلمات ايام زمان اقل وابسط وما خلصت كلام حتى كلبش في ويمسكني ويقلي وانت نازلي من السما ................ عالعموم انا اليوم تعبت من اللفلفه ( الدوران ) بالاحواش والازقه وقلت اليوم الحلقه الاولى من المسلسل والجاي يجيكم بعد كم يوم والجديد معاه اكيد هذه الحلقه الاولى .......وما خفي كان احلى ( حوش الحاره ) اتمنى ان الموضوع بعد القطعه والغيبه عجبكم وبالاخير اقول للجميع